Die politieke aanslag om die wêreld se denke gunstig vir die nuwe orde te verander is geweldig gekompliseerd en omdat dit so multidimensioneel is, is dit vir ons as mense feitlik onmoontlik om die rigting van die stroom te verander.
Wanneer politiek suksesvol word, word pole geskep en dit is waarin jy wat van wolwe praat, jou bevind. Die hele proses om die denke van die mens te verander word die “Big Game” genoem en alles is uiteindelik vir die wat die toue trek, net ’n spel wat oor honderde jare gespeel word.
Ek dink wanneer ons die proses verstaan en wanneer ons die koers van die politiek kan bepaal, stel dit ons hoogstens in ’n posisie om onsself terwille van selfbehoud en oorlewing so te posisioneer dat ons die skokke wat vir ons beplan word, met die minste ontwrigting kan bestuur sodat ons in vrede kan oorleef.
Die plan is uiteindelik dat jy nie sal doodgaan nie, maar dat jy vir ’n mega boer sal werk en nog sal kan boer. Jy sal dan net ’n salaris kry en nie meer vir al die ander risiko’s verantwoordelik gehou moet word nie.